Humánpolitikai Osztályra érkezés dátuma: 4. számú függelék az 59/2023. (VI.01.) sz. utasításhoz

**A Komárom-Esztergom Vármegyei Kormányhivatal**

a kormányzati igazgatásról szóló 2018. évi CXXV. tv. 83. § (1) bekezdés alapján

pályázatot hirdet a

**Közlekedési , Műszaki Engedélyezési és Fogyasztóvédelmi Főosztály Közlekedési Osztályán**

**közlekedési hatósági műszaki ellenőrzési szakügyintéző**

munkakör betöltésére.

**A kormányzati szolgálati jogviszony időtartama:**

határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Komárom-Esztergom vármegye, 2800 Tatabánya, Táncsics M. u. 1/d.

**A munkakör betöltője által ellátandó feladat:**

Járműfenntartók, járműbontók, tachográf műhelyek és műszaki vizsgálóállomások ellenőrzése.

**A munkakörhöz tartozó főbb tevékenységi körök:**

A fővárosi és megyei kormányhivatalok szervezeti és működési szabályzatáról szóló 15/2024. (VI.28.) KTM utasítás 66. §-ában meghatározott közlekedési feladatok.

Elsősorban:

* Járműfenntartó, járműbontó és tachográf műhelyek ellenőrzése, az ellenőrzések dokumentálása, nyilvántartások vezetése.
* Jármű műszaki vizsgaállomások tevékenységének ellenőrzése, a járművek műszaki ellenőrzése, az ellenőrzések dokumentálása, nyilvántartásának vezetése.
* A ellenőrzések során készült jegyzőkönyvek alapján a közigazgatási eljárások teljes körű lefolytatása, az eljárás megindítása, tényállás tisztázása, döntés előkészítése.
* Esetenként műszaki vizsgabiztosi tevékenység ellátása.

**Jogállás, illetmény és juttatások:**

A jogállásra, az illetmény megállapítására és a juttatásokra a Kormányzati igazgatásról szóló 2018. évi CXXV. törvény rendelkezései és a Komárom-Esztergom Vármegyei Kormányhivatal Közszolgálati Szabályzata rendelkezései az irányadók.

**Pályázati feltételek (jogállásból fakadó jogszabályi követelmények):**

* Magyar állampolgárság
* Cselekvőképesség
* Büntetlen előélet
* felsőoktatásban műszaki képzési területen szerzett, a feladathoz kapcsolódó szakirányú végzettség vagy
* érettségi végzettség és OKJ szerinti, a feladathoz kapcsolódó tanulmányi területen szerzett szakképzettség vagy
	+ 1. érettségi végzettség és szakmajegyzék szerint Közlekedés és szállítmányozás / Gépészet / Specializált gép- és járműgyártás ágazatban szerzett szakképesítés.
* Legalább „B” kategóriára érvényes vezetői engedély
* Vagyonnyilatkozat-tételre kötelezettségre utalás
* Felhasználói szintű számítógépes ismeretek

**Elvárt szakmai tapasztalat időtartama (év): -**

**Egyéb pályázati feltétel:**

* Adatkezelési nyilatkozat

**A pályázat elbírálásánál előnyt jelent:**

* Főiskola, egyetemi (MsC) vagy főiskolai (BsC) szintű felsőfokú műszaki végzettség, vagy középfokú autószerelő szakiránynak megfelelő képesítés
* „A” , „C”, „E” és „D” kategóriákra is érvényes vezetői engedély,
* Műszaki vizsgabiztosi névjegyzékben való szereplés
* Közigazgatási területen szerzett szakmai tapasztalat
* Közigazgatási vizsgák
* Azonnali munkakezdés

**Elvárt kompetenciák:**

* Ügyfél-orientáltság,
* Intenzív, gyors és magas fokú önálló munkavégzésre való képesség,
* Jó szóbeli és írásbeli kifejezőkészség, felelősségtudat, precízség és pontosság,
* Problémafelismerő- és megoldó képesség.
* Digitális és IKT kompetenciák
* Szakmaiság, szakértelem, szakmai felkészültség, szaktudás
* Terhelhetőség

**A pályázat részeként benyújtandó iratok, igazolások:**

* A 87/2019. (IV.23.) számú Korm. rendelet 1. számú melléklete szerinti részletes fényképes szakmai önéletrajz (Az önéletrajz 3.1. pontjában felsorolt időtartamokat éééé/hh/nn formátumban kérjük feltüntetni.)
* Iskolai végzettséget, szakképzettséget, nyelvvizsgát igazoló okiratok másolata,
* 3 hónapnál nem régebbi erkölcsi bizonyítvány, vagy annak igényléséről szóló igazolás, amely tanúsítja, hogy a pályázó nem áll a foglalkoztatása gyakorlásától eltiltás hatálya alatt,
* Adatkezelési nyilatkozat a pályázati anyagban szereplő személyi adatok pályázati eljárással összefüggő kezeléséről
* Nyilatkozat arról, hogy a Kit. 95. §-aiban meghatározott összeférhetetlenség a pályázat benyújtásakor fennáll-e.

**A pályázati kiírás további közzétételének helye, ideje:** 2024. december 18.

* www. kormanyhivatalok.hu

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje:** 2025. január 17.

**A pályázatok benyújtásának módja:**

* Postai úton, a pályázatnak a Komárom-Esztergom Vármegyei Kormányhivatal Humánpolitikai Osztály címére történő megküldésével (2800 Tatabánya, Bárdos László utca 2. ) Kérjük a borítékon feltüntetni a pályázati adatbázisban szereplő azonosító számot: **KE/12/877-1/2024**, valamint a munkakör megnevezését: **közlekedési műszaki ellenőrzési szakügyintéző**
* Személyesen: Molnár Tamás főosztályvezetőnek 2800 Tatabánya, Táncsics M. u. 1/d.
* Elektronikus úton a humanpolitika@komarom.gov.hu e-mail címen keresztül.

**A pályázat elbírálás rendje**:

Minden csatolandó dokumentumot egyszerre kérünk benyújtani, csak a hiánytalan dokumentációt tekintjük érvényesnek. A beküldött pályázatok alapján kiválasztásra kerülnek azok a személyek, akik a hivatali vezetőkkel személyes konzultáción vesznek részt. A pályázatot a Komárom-Esztergom Vármegyei Kormányhivatal Főispánja bírálja el. A pályázat kiírója fenntartja magának a jogot, hogy megfelelő pályázó hiányában a pályázati eljárást eredménytelennek nyilvánítsa, és 30 napon belül új pályázatot írjon ki.

**A pályázat elbírálásának határideje:** 2025. január 31.

A pályázati kiírással kapcsolatosan további információ kérhető: Dr. Horváth Klaudia Anett osztályvezető nyújt, a 06-34/513-121-es telefonszámon.

**A munkáltatóval kapcsolatos egyéb lényeges információ:**

A pályázat a kormányzati igazgatásról szóló 2018. évi CXXV. törvény hatálya alá esik, a foglalkoztatás kormányzati szolgálati jogviszony/munkaviszony keretei között történik. A kiírt álláshelyre határozott/határozatlan idejű kormányzati szolgálati jogviszonyt/ munkaviszonyt létesítünk 6 hónap próbaidő kikötésével. Tájékoztatjuk a pályázókat, hogy eredménytelen pályázat esetén - amennyiben pályázati anyagukban külön mellékelt nyilatkozattal kifejezetten kérik - önéletrajzuk egy később megüresedő pozíció betöltése érdekében bekerül a Kormányhivatal kiválasztási adatbázisába. Itt jegyezzük meg, hogy az adatbázisba történő bekerülés esetén az újonnan megjelenő pályázati felhívásunkra újbóli pályázat leadása szükséges. Az adatbázisból a pályázati dokumentáció a pályázó kérésére törlésre kerül. Az adatkezelés hozzájáruláson alapul, a hozzájáruló nyilatkozatában foglaltakkal Ön írásban hozzájárul az önéletrajzában foglalt valamennyi személyes adatának kezeléséhez. Az adatokat a Jogi, Humánpolitikai és Koordinációs Főosztály toborzási adatbázisát kezelő munkatársai dolgozhatják fel, valamint ők és az esetlegesen megüresedő pozíció szerinti szervezeti egység vezetői ismerhetik meg. Tájékoztatjuk, hogy Ön tájékoztatást kérhet személyes adatai kezeléséről, valamint kérheti személyes adatainak helyesbítését, törlését, zárolását, illetve adatainak a megjelölt célra vagy annak egy részére történő kezelésének megszüntetését. Tájékoztatjuk, hogy a további együttműködést bármikor, indokolás nélkül megtagadhatja. Az adatkezeléssel kapcsolatban Önt megilletik az információs önrendelkezési jogról és az információszabadságról szóló 2011. évi CXII. tv-ben biztosított jogorvoslati lehetőségek (21-22. §).